**ВАЖНА ИНФОРМАЦИЯ ЗА АКРЕДИТИРАНИТЕ ОРГАНИ ЗА ОЦЕНКА НА СЪОТВЕТСТВИЕТО, ИЗВЪРШВАЩИ КОНТРОЛ НА ИЗКУСТВЕНО ОСВЕТЛЕНИЕ**

Важна информация за акредитираните органи за оценка на съответствието, които извършват контрол, съгласно стандарт БДС EN 12464-1:2011 Светлина и осветление. Осветление на работни места. Част 1: Работни места на закрито.

УВАЖАЕМИ ДАМИ И ГОСПОДА,

Уведомяваме ви, че на 16.12.2021г. стандарт БДС EN 12464-1:2011 Светлина и осветление. Осветление на работни места. Част 1: Работни места на закрито.е отменен и заменен с нова версия на стандарта - БДС EN 12464-1:2021.

ТКА Органи за контрол при ИА БСА е разгледал новата версия на стандарта и одобрил становище, съгласно което с новата версия на стандарт БДС EN 12464-1:2021 не се въвеждат изисквания, които налагат промени в метода за контрол, техническите средства, компетентността на персонала и системата за управление на органите за койнтрол.

Акредитираните Органи за контрол с предоставен обхват на акредитация със стандарт БДС EN 12464-1:2011 Светлина и осветление. Осветление на работни места. Част 1: Работни места на закрито.могат да се позовават на стандарт БДС EN 12464-1:2021.

При следващи планови оценки на място, ИА БСА ще преиздаде сертификата за акредитация и заповедта за акредитация, приложение към него на органите за контрол с предоставен фиксиран обхват на акредитация, като се замени стандарт БДС EN 12464-1:2011 със стандарт БДС EN 12464-1:2021.

За процедури, по които предстои вземане на решение на етап след проведена оценка, акредитираните ООС е необходимо да предоставят информация пред ИА БСА по реда на т. 8.2 от BAS QR 2.

14.01.2022г.